stanford-oval/wikipedia huggingface dataset:
קתלין קניון
חפירותיה בירושלים > שטח A

שטח שתוכנן להיות חתך צר וארוך במורד המזרחי של עיר דוד, למן ה"מגדל היבוסי" שחשפו רוברט מקאליסטר וגארו דנקן בראש המדרון ועד למעיין הגיחון שבתחתית ערוץ נחל קדרון. בחלק העליון של החתך הראתה קניון בצורה משכנעת כי "המגדל היבוסי" איננו אלא מגדל מן התקופה ההלניסטית, וזאת על סמך חרסים בני התקופה שמצאה מתחת ליסודותיו. המגדל הוא אפוא חלק מן הביצור המכונה "החומה הקדומה" או "החומה הראשונה" של ביצורי ירושלים החשמונאית. קניון מצאה בסמוך גם את חלקיו הראשונים של בית מגורים מ תקופת הברזל ב', אשר כעשור שנים מאוחר יותר נחפר בשלמותו בידי יגאל שילה ("בית אחיאל").
במחצית המדרון לערך מצאה קניון שתי חומות מקבילות, בנויות לרוחב המדרון. את האחת, שעוביה כשני מטרים ובנויה מאבנים בינוניות בגודלן, תארכה לתקופת הברונזה התיכונה ב' (מאה 18 לפסה"נ). את החומה השנייה, שעוביה כ-5.5 מ', ובנויה באבנים קטנות, תיארכה לתקופת הברזל ב' (מאה שביעית לפסה"נ). קניון הסיקה שמצאה את חומות העיר מתקופות אלה. בעיקר החשיבה את העובדה שירושלים הייתה מבוצרת למן תקופת הברונזה התיכונה ב'. יתר על כן, תגלית החומה הראתה שהכניסה העליונה למערכת פיר וורן התת-קרקעית, המצויה במעלה המדרון, מצויה למעשה בתוך תחומי העיר המבוצרים. התגלית הזאת נחשבת בוודאי לתגלית החשובה ביותר שלה בחפירות בירושלים. שלאחר התגלית הזאת לא המשיכה קניון את החתך המתוכנן שלה עד לתחתית המדרון. אף שהראתה שהכניסה העליונה למערכת פיר וורן היא באזור מבוצר, עדיין האמינה שהמעיין עצמו נמצא מחוץ לעיר ללא כל הגנה. אילו הייתה ממשיכה את החתך שלה כמתוכנן הייתה מגלה את הביצורים סביב המעיין, מתקופת הברונזה התיכונה ב', שנחשפו כשנות דור מאוחר יותר בידי רוני רייך ואלי שוקרון.
קניון הרחיבה את חפירותיה לכוון צפון באזור החומה הקדומה. התגלית המעניינת ביותר כאן הייתה מערה טבעית, שפיתחה נמצא מחוץ לחומות העיר, ובה התגלה מצבור גדול ביותר של כלי חרס ושל צלמיות, מתקופת הברזל ב'.
חפירותיה בירושלים > שטחים B, 1D, D2, ו-E

אלה הם ארבעה שטחים קטנים בגודל של ריבוע חפירה אחד או שניים כל אחד, על המורד המזרחי של הר ציון. מאחר שבריבועים אלה לא מצאה חרסים מתקופת הברזל ב', הסיקה מכך שהעיר לא התרחבה מערבה בחלקה השני של תקופת הברזל. את הטענה הזו הפריך נחמן אביגד בחפירתו ברובע היהודי שבגבעה המערבית, כשמצא עקבות של יישוב מפותח וחומה עבה שהגנה עליו. מתברר כי מיקום שטחי החפירה (על המדרון ולא על הרמה), וגודלם הזעיר הביאו לממצא החסר. טעותה העקרונית של קניון הייתה, שביססה תאוריה על עדות שלילית.
חפירותיה בירושלים > שטח C

זהו ריבוע חפירה קטן שנחפר באזור המוריסטן שבלב הרובע הנוצרי. בריבוע זה ירדה קניון לעומק של כ-15 מ'. מתחת לרבדים של עפר מן התקופה הביזנטית ומן המאה הראשונה לספירה, נמצאו מילויי עפר עם חרסים מתקופת הברזל ב' ושרידי מחצבה. קניון הסיקה שבשתי התקופות הקדומות שטח החפירה היה מחוץ לעיר.
חפירותיה בירושלים > שטח F

שני שטחי חפירה בדרום עמק הגיא המרכזי, סמוך לנחל קדרון. בשטח אחד חשפה בשנית חלקים משער העיר, משלהי תקופת הבית השני ומן התקופה הביזנטית, שער שחשפו לפניה פרדריק בליס וארצ'יבלד דיקי וכיסו מחדש. בשטח השני חשפה קטע קצר מחומה עבה בנויה מאבני שדה בינוניות בגודלן, החתוכה לתוך עפר שהכיל חרסים מתקופת הברזל. לפי מתודת הסקת המסקנות שלה, החומה מאוחרת לתקופת הברזל, והיא שייכת לשלהי ימי הבית השני (אף על פי שייתכנו יותר משלב קיום אחד לתקופה). נחמן אביגד הראה שיש דמיון צורני בין קטע חומה זה, לחומה מתקופת הברזל ב' שחשף ברובע היהודי, ושיער כי שני הקטעים מייצגים את התפשטות העיר מערבה בתקופה זו.
מאחר שקניון חשבה שתחומי העיר לא התרחבו מערבה בשלהי תקופת הברזל ב', היא נדרשה להסבר פתלתול למקומה של בריכת השילוח בעמק הטירופיאון (שמצויה מחוץ לגבעת עיר דוד), ולעובדה שנקבת השילוח נחצבה במאמץ רב להביא מים אל הבריכה המצויה למעשה מחוץ לעיר. לטענתה, הבריכה הייתה כולה תת-קרקעית במקורה, ורק הפיר שירד אל תוכה, שבו הייתה גישה אל המים, היה מצוי בתוך תחומי עיר דוד. לאור התגליות של נחמן אביגד בגבעה המערבית, נראה בעליל שזה הסבר מופרך המנסה להאחז בתאוריה של אי-התרחבות העיר, אף על פי שהנתונים סותרים זאת.
חפירותיה בירושלים > שטחים H ו-P

שטחי חפירה הצמודים מצפון לשטח החפירה שחפרו מקאליסטר ודנקן בראש גבעת עיר דוד. חשפה שרידים מתקופת הברונזה המאוחרת ומתקופת הברזל א'. היא קבעה שבאזור זה, בין שטחי החפירה, הייתה חומתה הצפונית של עיר דוד הכנענית. בשטח זה המשיכה לחפור אילת מזר למן שנת 2005 ואילך.
חפירותיה בירושלים > שטח J

שטח קטן בפינה הפנימית של העיר העתיקה, הישר מדרום להר הבית. בשטח זה גם עבדה מחלקת העתיקות הירדנית לפני בניית בית ספר. נחשפו שרידיו של בניין גדול עם עמוד אבן באתרו. קניון תארכה אותו לתקופה הביזנטית, ע"פ המתודה שלה לתארך את זמן בנייתו של בניין לפי החרסים שנמצאו מתחת לרצפה. לימים חשפו בנימין מזר ומאיר בן דב את כל הבניין, ותארכוהו לתקופה האומיית.
חפירותיה בירושלים > שטחים K ו-W

שטחי חפירה קטנים בעמק הטירופיאון, מעט צפונה לבריכת השילוח. אלה היו מיועדים לחיפוש הביצור המערבי של גבעת עיר דוד. ראויים לציון גילוי שלדים משלהי ימי הבית השני, אל נכון עקבות לחורבן ירושלים בשנת 70.
חפירותיה בירושלים > שטח L

שטח חפירה נרחב שנחפר בגן שבמערב הרובע הארמני שבתוך תחומי העיר העתיקה. בשכבה העליונה נחשף בניין נרחב מהתקופה הממלוכית. מתחתיו שרידים לא מרשימים מתקופות שונות (ביזנטית, תקופת הבית השני). מארמון הורדוס, שלפי המקורות ההיסטוריים השתרע מדרום למצודה, לא נמצא זכר. בדוחק ניתן לומר כי נמצאו היסודות שנועדו ליצור משטח מוגבה, שעליו נבנה ולא השתמר הארמון.
חפירותיה בירושלים > שטח M

שטח נרחב בגיא המרכזי מדרום לחומת העיר העתיקה. כיום מצוי השטח ב"חניון גבעתי", ומתנהלות חפירות ממזרח לשטח שחפרה קניון. בחפירה הזו התברר כי החומה והשער שחשפו ג'והן קרופוט וג'רלד פיצ'ג'רלד דרומה יותר, אינה נמשכת צפונה, ולכן יש בכך להפריך את הטענה שאלה חומה ושער עיר, ובמקום זאת נראה שאלה שרידים של מבנה גדול.
חפירותיה בירושלים > שטח N

שטח קטן בעמק הגיא המרכזי, לערך במחצית הדרך בין הר הבית לבריכת השילוח. נחשף כאן קטע קטן של הרחוב המרוצף והמדורג, שנחשף לראשונה בסמוך בידי בליס ודיקי. הרחוב היה מכוסה במפולת אבני בנייה, ולפי מטמון מטבעות של המרד הגדול, קניון יחסה נכונה את המפולת לחורבן ירושלים בשנת 70 לספירה.
חפירותיה בירושלים > שטחי S

שטחי חפירה קטנים צמודים לחומת העיר העתיקה מחוץ לחומה, מדרום להר הבית. שטח S-II נחפר ליד כביש העופל, בזיקה למגדל שחשף בשעתו צ'ארלס וורן. קניון זיהתה כאן חומה ותארכה אותה נכונה לתקופת הברזל. בשנות השמונים הרחיבו את החפירה כאן בנימין מזר, ואחר-כך נכדתו, אילת מזר.
חפירותיה בירושלים > שטח T

חפירת בדיקה ליד קו החומה שחשפו אליעזר סוקניק וליאו אריה מאיר מצפון לשער שכם, ואשר זוהתה על ידי חופרים אלה עם החומה השלישית. קניון הסיקה שזו אינה חומה של העיר ירושלים, אלא החומה ("דייק") של המצור שהטיל עליה טיטוס בשנת 70 לספה"נ.
חפירותיה בירושלים > שטח V

ריבועי חפירה קטנים בראש עיר דוד בדרומה. נחשפו שם שרידי מחצבות, שתוארכו לתקופה הרומית.
חפירותיה בירושלים > שטח X

שטח קטן שתוכנן להיחפר בסמוך ממזרח לחומה הדרומית, החוסמת את עמק הטירופיאון ליד ברכת השילוח. החפירה שם לא יצאה לפועל בגלל פרוץ מלחמת ששת הימים.
ספריה

With John W. Crowfoot & Eleazar L. Sukenik, Buildings at Samaria, Palestine Exploration Fund, London, 1942
Beginning in Archaeology, Phoenix House, London, 1952
With John W. Crowfoot & Grace M. Crowfoot, Objects from Samaria, Palestine Exploration Fund, London, 1957
Digging up Jericho, Praeger, New York, 1957
Excavations in Southwark, Surrey Archaeological Society, 1959
Archaeology in the Holy Land, Praeger, New York, 1960
Together with Sheppard S. Frere, The Roman Theatre of Verulamium, English Life Publications, 1964
Amorites and Canaanites, Oxford University Press, London, 1966
Palestine in the Middle Bronze Age, Cambridge University Press, London, 1966
Jerusalem - Excavating 3000 Years of History, McGraw-Hill, New York, 1967
Palestine in the time of the Eighteenth Dynasty, Cambridge University Press, London, 1971
Royal Cities of the Old Testament, Barrie and Jenkins, London, 1971
Digging Up Jerusalem, Praeger, New York, 1974
The Bible and Recent Archaeology, British Museum Publications, London, 1978
ספריה > בתרגום עברי

קתלין מ' קניון, חשפנו את יריחו: פרשת החפירות 1952-56; תרגמה: ג' אריוך, תל אביב: דביר, 1961. (Digging Up Jericho)
לקריאה נוספת

גבריאל ברקאי, "חמישים שנה לחפירות קתלין קניון בירושלים: החפירה שחיסלה קריירה מפוארת", חידושים בחקר ירושלים 16 (תשעא), 2010, עמ' 402–412
Callaway, Joseph A. (1979), "Dame Kathleen Kenyon, 1906-1978", The Biblical Archaeologist 42.2 (1979), pp. 122–125.
Miriam C. Davis, Dame Kathleen Kenyon: digging up the Holy Land, Left Coast Press, 2008
בטקס פתיחת המכון לארכאולוגיה, לונדון, 1937. קניון יושבת ראשונה מימין.
עם וסיליוס צפיריס צולם בשנת 1977
הכניסה למכון קניון לארכאולוגיה בשכונת שייח' ג'ראח בירושלים
החלטה 3379 של העצרת הכללית של האו"ם

| --- | --- |

 תאריך:  10 בנובמבר 1975
 ישיבה מספר:  2400
 קוד:  A/RES/3379 (מסמך)
 נושא:  השמדה של כל סוגי אפליה גזעית
 סיכום הצבעה:  72 הצביעו בעד 35 הצביעו נגד 32 נמנעו 
 תוצאה:  התקבלה ולאחר מכן בוטלה
 
החלטה 3379 של העצרת הכללית של האומות המאוחדות אשר נתקבלה ב-10 בנובמבר 1975 קובעת כי "ציונות היא צורה של גזענות ואפליה גזעית". ב-16 בדצמבר 1991 קיבלה העצרת הכללית של האו"ם החלטה מנוגדת (מס' 4686) שבה היא מודיעה כי היא חוזרת בה מן ההשוואה.
רקע

בדצמבר 1973 התקבלה בעצרת הכללית של האו"ם החלטה 3151, שקשרה את הציונות עם גזענות ואפרטהייד. בהחלטה, שעסקה במצב בדרום אפריקה, נכתב כי קיימת "קנוניה בין הקולוניאליזם הפורטוגזי, משטר האפרטהייד (הדרום אפריקני) והציונות". את ההצעה הובילו ברית המועצות ומדינות הליגה הערבית, אך מדינות רבות הצביעו בעדה מתוך התנגדות למשטר האפרטהייד בדרום אפריקה.
החלטת האו"ם ב-1975 הייתה חלק מסדרת פעולות דיפלומטיות אנטי-ישראליות מצד ברית המועצות ומדינות ערב בתקופת המלחמה הקרה. פעולות אלה כללו ניסיון כושל לסלק את ישראל מהאו"ם, שיתוף אש"ף במגעים עם האו"ם והקמת ועדה לשמירת זכויות העם הפלסטיני. בהיבט הפנימי הישראלי, באה החלטה זו בתקופה בה התערערה ההגמוניה של מפלגת העבודה בשלטון. הכישלון הדיפלומטי במניעת החלטה 3379 נתפס כחוליה בשרשרת כישלונות של השלטון הוותיק שהחלה בפרוץ מלחמת יום הכיפורים. בדיעבד אפשר לומר שהחלטת העצרת הכללית סימנה שפל עמוק ביחסי החוץ של מדינת ישראל, שפל שנמשך כ-10 שנים והסתיים בהדרגה עם סיום המלחמה הקרה והפשרת היחסים בין ישראל לברית המועצות בסוף שנות ה-80.
רקע > הפגנות מחאה בישראל בעקבות ההחלטה

הפגנה נגד ההחלטה בכיכר מלכי ישראל
הפגנה בכיכר המדינה
נוסח ההחלטה

נוסח ההחלטה מזכיר מספר ועידות בינלאומיות שהתקיימו בין 1963 ל-1975 בהן נטען שמדינת ישראל גזענית ומדכאת נשים, ומהווה סכנה לשלום העולמי "בגלל הטבע הגזעני-אגרסיבי שלה".
להלן הנוסח המלא של החלטה 3379.
נוסח ההחלטה > החלטה 3379 - חיסול כל צורות האפליה הגזעית

האספה הכללית,
בהתייחס להחלטת האו"ם 1904 (XVIII) מיום 20 בנובמבר 1963, בה מצהיר האו"ם על חיסול כל צורות האפליה הגזעית (אנ'), ובמיוחד על ההצהרה לפיה "כל דוקטרינה של הבחנה או עליונות גזעית היא שקרית מבחינה מדעית, מגונה מבחינה מוסרית, חסרת צדק חברתי ומסוכנת" ומתריע על "כל גילויי האפליה הגזעית המצויים עדיין באזורים מסוימים בעולם, שחלקם מוטלים על ידי ממשלות מסוימות באמצעים חקיקתיים, מנהליים או אחרים",
ובאזכור החלטה 3151 G‏ (XXVIII) מיום 14 בדצמבר 1973, בה גינתה האספה הכללית של האו"ם, בין היתר, את הברית הלא קדושה בין הגזענות בדרום אפריקה לציונות,
ובהתייחס להצהרת מקסיקו 1975 בדבר שוויון האישה ותרומת הנשים לפיתוח ולשלום (אנ'), שהוכרזה על ידי הוועידה העולמית של שנת האישה הבינלאומית, שהתקיימה במקסיקו סיטי בין ה-19 ביוני ל-2 ביולי 1975, בה פורסם העיקרון כי "שיתוף פעולה ושלום בינלאומיים מחייבים שחרור לאומי ועצמאות, חיסול הקולוניאליזם והנאו קולוניאליזם, כיבוש זר, ציונות, אפרטהייד וכל צורה של אפליה גזעית, כמו גם הכרה בכבודם של העמים אשר להם זכות להגדרה עצמית",
ובהתייחס גם להחלטה 77 (XII) שאומצה על ידי מועצת ראשי המדינות והממשלות של ארגון אחדות אפריקה במושבו ה-12, שנערך בקמפלה מ-28 ביולי עד 1 באוגוסט 1975, בה נאמר כי "המשטר הגזעני בפלסטין הכבושה והמשטר הגזעני בזימבבואה ובדרום אפריקה חולקים שורשים אימפריאליסטיים, ויוצרים תפיסה שלמה בעלת מבנה גזעני המקושר מטבעו למדיניות שמטרתה דיכוי הכבוד והיושרה האנושית",
ובהתייחס גם להצהרה המדינית ולאסטרטגיה לחיזוק השלום והביטחון הבינלאומי ולהגברת הסולידריות וההסכמה ההדדית בין המדינות הבלתי-מזדהות, שאומצה בוועידת שרי החוץ של המדינות הבלתי-מזדהות שהתקיימה בלימה בין התאריכים 25 עד 30 באוגוסט 1975, אשר גינתה בחריפות את הציונות כאיום על שלום העולם וביטחונו וקראה לכל המדינות להתנגד לאידאולוגיה גזענית ואימפריאליסטית זו,
קובעת כי הציונות היא סוג של גזענות ואפליה גזעית.
התפלגות ההצבעה

בהצעה תמכו מדינות ערב, רוב מדינות הגוש המזרחי, רוב מדינות אסיה (ובכלל זה כל המדינות המוסלמיות), מדינות רבות באפריקה שמדרום לסהרה, ומספר מדינות נוספות, בהן טורקיה, פורטוגל, ברזיל, מקסיקו וקובה, שהייתה בין מציעות ההחלטה יחד עם בנין ומדינות ערב.
התנגדו לה מדינות המערב, רוב מדינות מרכז אמריקה, אורוגוואי ומספר מדינות באפריקה.
נמנעו או נעדרו מההצבעה רוב המדינות באמריקה הלטינית, חלק ממדינות אפריקה שמדרום לסהרה, חלק ממדינות מזרח אסיה, וכן גם ספרד, יוגוסלביה ורומניה, היחידה ממדינות הגוש המזרחי שלא תמכה בהצעה.
מציעות (הצביעו בעד; 25): אפגניסטן, אלג'יריה, בחריין, קובה, בנין, מצרים, גינאה, עיראק, ירדן, כווית, לבנון, לוב, מאוריטניה, מרוקו, צפון תימן, עומאן, קטר, ערב הסעודית, סומליה, דרום תימן, סודאן, סוריה, תוניסיה ואיחוד האמירויות הערביות.
הצביעו בעד (72); 25 המציעות המפורטות מעלה וכן 47 מדינות נוספות: אלבניה, בנגלדש, ברזיל, בולגריה, בורונדי, בלארוס הסובייטית, קמבודיה, קמרון, קייפ ורדה, צ'אד, הרפובליקה העממית של סין, קונגו, קפריסין, צ'כוסלובקיה, גינאה המשוונית, גמביה, גרמניה המזרחית, גרנדה, גינאה ביסאו, גיאנה, הונגריה, הודו, אינדונזיה, איראן, לאוס, מדגסקר, מלזיה, האיים המלדיביים, מאלי, מלטה, מקסיקו, מונגוליה, מוזמביק, ניז'ר, ניגריה, פקיסטן, פולין, פורטוגל, רואנדה, סאו טומה ופרינסיפה, סנגל, סרי לנקה, טנזניה, טורקיה, אוגנדה, אוקראינה וברית המועצות.
הצביעו נגד (35): אוסטרליה, אוסטריה, איי בהאמה, ברבדוס, בלגיה, קנדה, הרפובליקה המרכז אפריקאית, קוסטה ריקה, דנמרק, הרפובליקה הדומיניקנית, אל סלוודור, פיג'י, פינלנד, צרפת, מערב גרמניה, האיטי, הונדורס, איסלנד, אירלנד, ישראל, איטליה, חוף השנהב, ליבריה, לוקסמבורג, מלאווי, הולנד, ניו זילנד, ניקרגואה, נורווגיה, פנמה, סווזילנד, שוודיה, הממלכה המאוחדת, ארצות הברית ואורוגוואי.
נמנעו או נעדרו מההצבעה (32): ארגנטינה, בהוטן, בוליביה, בוטסואנה, בורמה, צ'ילה, קולומביה, אקוודור, אתיופיה, גבון, גאנה, יוון, גואטמלה, ג'מייקה, יפן, קניה, לסוטו, מאוריציוס, נפאל, פפואה גינאה החדשה, פרגוואי, פרו, הפיליפינים, סיירה לאון, סינגפור, תאילנד, טוגו, טרינידד וטובגו, וולטה עילית, ונצואלה, זאיר וזמביה.
בתגובה לקבלת ההחלטה הכריז שגריר ארצות הברית לאו"ם דאז, דניאל פטריק מויניהאן כי "ארצות הברית קמה כדי להכריז לפני האספה הכללית של האומות המאוחדות, ולפני העולם, שהיא אינה מכירה, ולא תפעל על פי, ולעולם לא תסכים בשתיקה לקביעה המגונה הזו".
בתגובתו להחלטה הצביע נציג מדינת ישראל באו"ם, חיים הרצוג על העיתוי - ההצבעה התרחשה בדיוק במלאת 37 שנה לליל הבדולח, וקרע את הצעת ההחלטה על דוכן הנואמים באומרו "עבורנו, העם היהודי, אין זו אלא פיסת נייר, ואנו נתייחס אליה ככזו."
השלכות והתפתחויות מאוחרות

בתגובה להחלטה הוחלף שמן של "שדרות האו"ם" בתל אביב, ירושלים ובחיפה ל"שדרות הציונות"[דרוש מקור].
בשנת 1989, העביר הפרלמנט של איטליה החלטה הקוראת לממשלה לדרוש את ביטול ההחלטה.
השלכות והתפתחויות מאוחרות > החלטה 4686 של העצרת הכללית של האו"ם

עם תום המלחמה הקרה כמעט כל המדינות הלא-ערביות שינו את עמדתן, ותמכו בהחלטה הפוכה ב־1991. ב-1991 קיבלה העצרת הכללית של האו"ם את החלטה 4686 לפיה היא חוזרת בה (revokes) מהקביעה הכלולה בהחלטה 3379 (למעשה, מדובר בביטול ההחלטה הקודמת). כמה מדינות ערביות ומוסלמיות ולצדן קובה, קוריאה הצפונית ווייטנאם עדיין תמכו בהשוואה בין הציונות לגזענות.
השלכות והתפתחויות מאוחרות > ועידת דרבן

בספטמבר 2001 שוב ביקשו מדינות ערב לפגוע בתדמיתה של ישראל, בניסיון להשוות ציונות לגזענות בוועידה העולמית של האו"ם כנגד הגזענות בדרבן, דרום אפריקה. ארצות הברית הצטרפה למדינת ישראל בהחרמת הוועידה, כאשר התברר שבמקום להתמקד בפגעי הגזענות, האנטישמיות והקסנופוביה, שהיו אמורים להיות נושא הדיון, הוועידה הפכה לבמה לגינויה של ישראל.
דובר הבית הלבן, ארי פליישר, הודיע כי משלחת ארצות הברית פרשה מהוועידה כדי "לאותת לאומות העולם האוהבות את החופש שהיא לא תעמוד מנגד אם העולם ינסה לתאר הציונות כגזענות. זה בפירוש לא נכון." הוא הוסיף כי "הנשיא גאה לתמוך במדינת ישראל והקהילה היהודית ולאותת, ששום קבוצה בעולם לא תהנה מהסכמה והערכה להשוות את הציונות לגזענות."
בסוף הוועידה התקבלה הצעת החלטה מרוככת של האיחוד האירופי, שהזכירה את השואה ולא כללה גינוי ישראל.
Queen Radio: Volume 1

Queen Radio: Volume 1 הוא אלבום האוסף הראשון של הראפרית האמריקאית ניקי מינאז'. את האלבום הוציאה לאור חברת התקליטים ב-26 באוגוסט 2022.
רקע

"Super Freaky Girl", הסינגל הראשון והיחיד מתוך האוסף, פורסם ב-12 באוגוסט 2022. זהו שיר הסולו הראשון של מינאז' מזה שלוש שנים. הוא מכיל סימפול של השיר "Super Freak" של ריק ג'יימס משנת 1981. גרסה מורחבת של השיר בשם "רומן רמיקס" יצאה בהפתעה ב-18 באוגוסט 2022. ברמיקס התווספה גרסה נוספת המבוצעת על ידי האלטר אגו של מינאז', רומן זולנסקי. הוא הגיע למקום הראשון בבילבורד הוט 100 – שירה הראשון של מינאז' שעושה זאת.
רשימת רצועות

| מס' | שם | משך |
| --- | --- | --- |
| 1. | Super Freaky Girl  | 2:50 |
| 2. | Roman's Revenge (בהשתתפות אמינם)   | 4:36 |
| 3. | Did It On'em  | 3:32 |
| 4. | Beez in the Trap (בהשתתפות 2 צ'יינז)   | 4:28 |
| 5. | Chun-Li  | 3:11 |
| 6. | Do We Have a Problem? (בהשתתפות ליל בייבי)   | 3:27 |
| 7. | We Go Up (בהשתתפות פאביו פוריין)   | 4:15 |
| 8. | High School (בהשתתפות ליל ויין)   | 3:38 |
| 9. | Moment 4 Life (בהשתתפות דרייק)   | 4:39 |
| 10. | Truffle Butter (בהשתתפות דרייק וליל ויין)   | 3:40 |
| 11. | Itty Bitty Piggy  | 4:06 |
| 12. | Barbie Dreams  | 4:39 |
| 13. | Anaconda  | 4:20 |
| 14. | Super Bass  | 3:20 |
| 15. | Starships  | 3:30 |
| 16. | Pound the Alarm  | 3:25 |
| 17. | Your Love  | 4:05 |
| 18. | Right Thru Me  | 3:55 |
| 19. | Bed (בהשתתפות אריאנה גרנדה)   | 3:09 |
| 20. | Favorite (בהשתתפות ג'רמי)   | 4:02 |
| 21. | Save Me  | 3:05 |
| 22. | Fly (בהשתתפות ריהאנה)   | 3:32 |
| 23. | Seeing Green (בהשתתפות דרייק וליל ויין)   | 5:39 |
| 24. | Hard White  | 3:13 |
| 25. | Bussin (בהשתתפות ליל בייבי)   | 2:16 |
| 26. | Lookin Ass  | 2:40 |
| 27. | Catch Me  | 3:57 |
| 28. | Girls Fall Like Dominoes  | 3:45 |
| משך כולל: | משך כולל: | 105:08 |
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 61 |
|  אירלנד | מצעד האלבומים האירי | 88 |
|  ארצות הברית | בילבורד 200 | 10 |
|  ארצות הברית | מצעד אלבומי ה-R&B/היפ-הופ | 6 |
|  הממלכה המאוחדת | מצעד האלבומים הבריטי | 67 |
|  ניו זילנד | המצעד הניו זילנדי הרשמי | 30 |
|  קנדה | מצעד האלבומים הקנדי | 8 |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 93 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | מצעד אלבומי ה-R&B/היפ-הופ | 88 |
הערות שוליים

↑  "Queen Radio: Volume 1 by Nicki Minaj on Apple Music". Apple Music. נבדק ב-26 באוגוסט 2022. {{cite web}}:  (עזרה)
↑  Billboard 200 Albums, Billboard, ‏2023 (באנגלית אמריקאית)
↑  Year-end Charts – Top R&B/Hip-Hop Albums, בילבורד, ‏2024
Hollywood's Bleeding

Hollywood's Bleeding (בעברית: הוליווד מדממת) הוא אלבום האולפן השלישי של הזמר האמריקאי פוסט מאלון. יצא לאור ב-6 בספטמבר 2019 על ידי ריפבליק רקורדס. באלבום מופיעים הופעות אורח של דה-בייבי, פיוצ'ר, הלסי, מיק מיל, ליל בייבי, אוזי אוסבורן, טראוויס סקוט, סיזה, סוואה לי ויאנג ת'אג. האלבום הופק על ידי אנדרו וואט, BloodPop, בריאן לי, קרטר לנג, די ג'יי דהי, אמיל הייני, פרנק דוקס, מאלון עצמו ועוד.
האלבום Hollywood's Bleeding נתמך על ידי שלושה סינגלים: "Wow", "Goodbyes" ו-"Circles". השירים הגיעו למקומות שני, שלישי ושביעי בבילבורד הוט 100 בארצות הברית.
סינגלים

Wow - הסינגל הראשי של האלבום, יצא לאור ב-24 בדצמבר 2018, יום לפני חג המולד. השיר הופק על ידי לואי בל ופרנק דוקס והגיע למקום השני בבילבורד הוט 100 האמריקאי.
Goodbyes - הסינגל השני של האלבום, בהשתתפות יאנג ת'אג, יצא לאור ב-5 ביולי 2019, יום לאחר יום הולדתו של מאלון. השיר הופק על ידי בריאן לי ולואי בל והגיע למקום השלישי בבילבורד הוט 100 האמריקאי.
Circels - הסינגל השלישי של האלבום, יצא לאור ב-30 באוגוסט 2019. השיר הופק על ידי מלון עצמו, לואי בל, פרנק דוקס ואמיל הייני והגיע למקום שביעי בבילבורד הוט 100 האמריקאי.
Enemies - נשלח לרדיו העכשוי ב-17 בספטמבר 2019, כסינגל הרביעי של האלבום.
Allergic - נשלח לרדיו האלטרנטיבי ב-24 בספטמבר 2019, כסינגל החמישי של האלבום.
רשימת רצועות

| Hollywood's Bleeding> מס' | Hollywood's Bleeding> שם | Hollywood's Bleeding> משך | Hollywood's Bleeding>  | Hollywood's Bleeding>  | Hollywood's Bleeding>  | Hollywood's Bleeding>  | Hollywood's Bleeding>  | Hollywood's Bleeding>  | Hollywood's Bleeding>  |
| --- | --- | --- | --- | --- | --- | --- | --- | --- | --- |
| 1. | Hollywood's Bleeding  | 2:36 |  |  |  |  |  |  |  |
| 2. | Saint-Tropez  | 2:30 |  |  |  |  |  |  |  |
| 3. | Enemies (בשיתוף דה-בייבי)   | 3:16 |  |  |  |  |  |  |  |
| 4. | Allergic  | 2:36 |  |  |  |  |  |  |  |
| 5. | A Thousand Bad Times  | 3:41 |  |  |  |  |  |  |  |
| 6. | Circles  | 3:34 |  |  |  |  |  |  |  |
| 7. | Die for Me (בשיתוף פיוצ'ר והלסי)   | 4:05 |  |  |  |  |  |  |  |
| 8. | On the Road (בשיתוף מיק מיל וליל בייבי)   | 3:38 |  |  |  |  |  |  |  |
| 9. | Take What You Want (בשיתוף אוזי אוסבורן וטראוויס סקוט)   | 3:49 |  |  |  |  |  |  |  |
| 10. | I'm Gonna Be  | 3:20 |  |  |  |  |  |  |  |
| 11. | Staring at the Sun (בשיתוף סיזה)   | 2:48 |  |  |  |  |  |  |  |
| 12. | Sunflower (Spider-Man: Into the Spider Verse) (יחד עם סוואה לי)   | 2:38 |  |  |  |  |  |  |  |
| 13. | Internet  | 2:03 |  |  |  |  |  |  |  |
| 14. | Goodbyes (בשיתוף יאנג ת'אג)   | 2:56 |  |  |  |  |  |  |  |
| 15. | Myself  | 2:38 |  |  |  |  |  |  |  |
| 16. | I Know  | 2:21 |  |  |  |  |  |  |  |
| 17. | Wow  | 2:29 |  |  |  |  |  |  |  |
| משך כולל: | משך כולל: | 50:56 |  |  |  |  |  |  |  |
מיקומי שיא

|   ‏‏‏  מצעדים ודירוגים (2019–2020)> מדינה |   ‏‏‏  מצעדים ודירוגים (2019–2020)> מצעד |   ‏‏‏  מצעדים ודירוגים (2019–2020)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 5 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 3 |
|  אירלנד | מצעד האלבומים האירי | 1 |
|  אסטוניה | אסטי טיפ-40 | 1 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  ארצות הברית | מצעד אלבומי הסטרימינג | 40 |
|  גרמניה | GfK – טופ 100 | 7 |
|  דנמרק | היטליסטן | 1 |
|  הולנד | מצעד 100 האלבומים ההולנדיים | 1 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 14 |
|  ליטא | AGATA | 1 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 38 |
|  סקוטלנד | מצעד האלבומים הסקוטי | 10 |
|  פולין | ZPAV | 18 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 | 1 |
|  צ'כיה | ČNS IFPI | 1 |
|  צרפת | SNEP | 11 |
|  קוריאה הדרומית | סירקל צ'ארט | 85 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 3 |
|  שווייץ | המצעד השווייצרי | 3 |
מיקומי שיא > מצעדי סוף שנה

|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 34 |
|  אוסטרליה | מצעד האלבומים האוסטרלי | 8 |
|  איטליה | מצעד האלבומים האיטלקי | 70 |
|  אירלנד | מצעד האלבומים האירי | 18 |
|  ארצות הברית | בילבורד 200 | 9 |
|  ארצות הברית | מצעד אלבומי ה-R&B/היפ-הופ | 5 |
|  דנמרק | היטליסטן | 6 |
|  הולנד | מצעד 100 האלבומים ההולנדיים | 5 |
|  הממלכה המאוחדת | מצעד האלבומים הבריטי | 20 |
|  ולוניה | אולטראטופ 40 | 145 |
|  ניו זילנד | המצעד הניו זילנדי הרשמי | 13 |
|  פלנדריה | אולטראטופ 50 | 22 |
|  צרפת | SNEP | 122 |
|  קנדה | מצעד האלבומים הקנדי | 6 |
|  שוודיה | סוורייטופליסטן | 12 |
|  שווייץ | המצעד השווייצרי | 50 |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  ניו זילנד | המצעד הניו זילנדי הרשמי | 10 |
|  קנדה | מצעד האלבומים הקנדי | 1 |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 38 |
|  נורווגיה | VG-lista | 22 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 35 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | מצעד אלבומי ה-R&B/היפ-הופ | 62 |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | 2× פלטינה | 600,000 |
סיכום
| בכל העולם | — | 600,000 |